CELEX: 32021D1287
Language: ro
Date: 2021-08-02 00:00:00
Title: Decizia de punere în aplicare (UE) 2021/1287 a Comisiei din 2 august 2021 de amânare a datei de expirare a aprobării substanței indoxacarb destinate utilizării în produsele biocide din tipul de produs 18 (Text cu relevanță pentru SEE)

3.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 279/41
               
            
         DECIZIA DE PUNERE ÎN APLICARE (UE) 2021/1287 A COMISIEI
         din 2 august 2021
         de amânare a datei de expirare a aprobării substanței indoxacarb destinate utilizării în produsele biocide din tipul de produs 18
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 14 alineatul (5),
         în urma consultării Comitetului permanent pentru produse biocide,
         întrucât:
         
                     (1)
                  
                  
                     Substanța activă indoxacarb a fost inclusă în anexa I la Directiva 98/8/CE a Parlamentului European și a Consiliului (2) în vederea utilizării în produsele biocide din tipul de produs 18 și, în temeiul articolului 86 din Regulamentul (UE) nr. 528/2012, este așadar considerată a fi aprobată în temeiul regulamentului respectiv sub rezerva respectării specificațiilor și a condițiilor stabilite în anexa I la directiva menționată.
                  
               
                     (2)
                  
                  
                     La 26 iunie 2018, a fost depusă o cerere în conformitate cu articolul 13 alineatul (1) din Regulamentul (UE) nr. 528/2012 pentru reînnoirea aprobării substanței indoxacarb în vederea utilizării în produsele biocide din tipul de produs 18.
                  
               
                     (3)
                  
                  
                     La 12 noiembrie 2018, autoritatea competentă din Franța responsabilă de evaluare a informat Comisia că a decis, în temeiul articolului 14 alineatul (1) din Regulamentul (UE) nr. 528/2012, că este necesară o evaluare completă a cererii. În temeiul articolului 8 alineatul (1) din regulament, autoritatea competentă responsabilă de evaluare trebuie să realizeze o evaluare completă a cererii în termen de 365 de zile de la validarea acesteia.
                  
               
                     (4)
                  
                  
                     Deoarece autoritatea competentă efectuează o evaluare completă a cererii, Agenția Europeană pentru Produse Chimice („agenția”) trebuie să pregătească și să transmită Comisiei un aviz privind reînnoirea aprobării substanței active în termen de 270 de zile de la primirea recomandării din partea autorității competente responsabile cu evaluarea, în conformitate cu articolul 14 alineatul (3) din Regulamentul (UE) nr. 528/2012.
                  
               
                     (5)
                  
                  
                     În conformitate cu Decizia de punere în aplicare (UE) 2019/1030 (3), data de expirare a aprobării substanței indoxacarb destinată utilizării în produsele biocide aparținând tipului de produs 18 a fost amânată până la 30 iunie 2022, pentru a se acorda suficient timp pentru examinarea cererii. Cu toate acestea, autoritatea competentă responsabilă de evaluare nu a finalizat încă examinarea și nu a prezentat încă agenției raportul său de evaluare și concluziile evaluării sale.
                  
               
                     (6)
                  
                  
                     La 29 octombrie 2020, autoritatea competentă responsabilă de evaluare a cerut solicitantului să prezinte informații suplimentare în vederea realizării evaluării în conformitate cu articolul 8 alineatul (2) din Regulamentul (UE) nr. 528/2012 și a stabilit termenul de 30 septembrie 2022 pentru transmiterea acestor informații.
                  
               
                     (7)
                  
                  
                     În consecință, este probabil ca aprobarea substanței indoxacarb destinate utilizării în produsele biocide din tipul de produs 18 să expire, din motive independente de solicitant, înainte de a se lua o decizie privind reînnoirea aprobării sale. Prin urmare, este necesar să se amâne data de expirare a aprobării substanței indoxacarb destinate utilizării în produsele biocide din tipul de produs 18 cu o perioadă de timp suficientă pentru a fi posibilă finalizarea examinării cererii.
                  
               
                     (8)
                  
                  
                     Având în vedere perioada necesară pentru realizarea evaluării de către autoritatea competentă responsabilă de evaluare și pentru pregătirea și transmiterea avizului de către agenție, este necesar să se amâne data de expirare a aprobării până la 30 iunie 2024.
                  
               
                     (9)
                  
                  
                     Cu excepția datei de expirare a aprobării, substanța indoxacarb rămâne aprobată pentru utilizarea în produsele biocide din tipul de produs 18 sub rezerva respectării specificațiilor și a condițiilor stabilite în anexa I la Directiva 98/8/CE,
                  
               ADOPTĂ PREZENTA DECIZIE:
         
            Articolul 1
            Data de expirare a aprobării substanței indoxacarb destinate utilizării în produsele biocide din tipul de produs 18 se amână până la data de 30 iunie 2024.
         
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 2 august 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 167, 27.6.2012, p. 1.
         
            (2)  Directiva 98/8/CE a Parlamentului European și a Consiliului din 16 februarie 1998 privind introducerea pe piață a produselor biocide (JO L 123, 24.4.1998, p. 1).
         
            (3)  Decizia de punere în aplicare (UE) 2019/1030 a Comisiei din 21 iunie 2019 de amânare a datei de expirare a aprobării substanței indoxacarb destinate utilizării în produsele biocide din tipul de produs 18 (JO L 167, 24.6.2019, p. 32).